Bybelskool » Nehemia 5 – Vrygewigheid herstel menswaardigheid en ewewig
Hoofstuk 5 handel oor twee sake:
Die herstel van die reg van armes om met menswaardigheid behandel te word – 5:1-13
Die beskrywing van Nehemia se vrygewigheid as aanleiding tot sy gebed tot die Here – 5:14-19
Sy oplossing herbevestig 'n belangrike beginsel van die wet van Moses: gee eerder as om te leen: "Wanneer 'n mede-Israeliet só in die skuld raak by jou dat hy nie kan betaal nie, moet jy hom help soos jy 'n vreemdeling of 'n bywoner sou help, en hom by jou aan die lewe hou. Jy mag hom geen rente van enige aard laat betaal nie. Uit eerbied vir jou God moet jy jou mede-Israeliet by jou aan die lewe hou. As jy aan hom geld leen, moet dit dus rentevry wees, en as jy aan hom kos verskaf, moet dit teen kosprys wees. Ek is die Here julle God wat julle uit Egipte laat trek het om Kanaän aan julle te gee en om julle God te wees." (Lev. 25:35-38). Selfs wanneer die amper ondenkbare gebeur het dat iemand as 'n slaaf verkoop is, moes slawe na 6 jaar diens vrygelaat word (Eks. 21:2).
Dit is dié dinge wat hy vra dat die Here sal onthou as God aan hom dink: "alles wat ek vir hierdie volk gedoen het!"